pythainlp/thai_wikipedia_clean_20230101 huggingface dataset:
แซมานธา คัทเนอร์ (Samantha Kutner) จากศูนย์ต้านการก่อการร้ายสากล ระบุว่ากลุ่มพราวด์บอยส์เชื่อว่าเพศชายและวัฒนธรรมตะวันตกกำลังถูกยึดครอง ถึงแม้ว่ากลุ่มจะประกาศอย่างเป็นทางการว่าปฏิเสธคติผิวขาวเป็นใหญ่ แต่คัทเนอร์เชื่อว่า "ชาตินิยมคนขาว อย่างรุนแรง" ("Western chauvinism") เป็นรหัสสำหรับทฤษฎีสมคบคิดว่าด้วยการฆ่าล้างเผ่าพันธุ์คนขาว นอกจากนี้ สมาชิกของกลุ่มยังเคยมีส่วนร่วมในกิจกรรมที่มีลักษณะเหยียดผิวอย่างหนัก และใช้ความรุนแรงเพื่อต่อต้านฝ่ายซ้าย, มีความเป็นฟาสซิสต์ และต่อต้านสังคมนิยม พราวด์บอยส์เชิดชูความรุนแรง ดังที่ศูนย์กฎหมายความยากจนภาคใต้ (SPLC) เรียกกลุ่มนี้ว่า "คลับชกต่อยขวาจัด" ("alt-right fight club") ที่ใช้เครื่องมือในการเปรียบเปรยมาบดบังเป้าหมายในการเคลื่อนไหวที่แท้จริงของกลุ่ม องค์การขึ้นชื่อว่าเป็นกลุ่มสร้างความเกลียดชังโดย NPR ใน "เดอะเทคคะเวย์" และโดย SPLC
กลุ่มถูกระงับการใข้งานบนสื่อสังคมจำนวนมาก รวมถึงเฟซบุ๊ก, อินสตาแกรม, ทวิตเตอร์ และ ยูทูบ ในวันที่ 3 กุมภาพันธ์ 2021 กระทรวงยุติธรรมสหรัฐประกาศตัดสินความผิดสมาชิกของกลุ่มในฐานสมคบคิด จากการโจมตีรัฐสภาเมื่อปี 2021 และในวันเดียวกัน กลุ่มสาขาในแคนาดายุบเลิกไปหลังถูกขึ้นชื่อเป็นองค์การก่อการร้าย นับจากนั้นมา สมาชิกพราวด์บอยส์อย่างน้อยยี่สิบสี่คนถูกตัดสินความผิดดังกล่าวจากบทบาทในเหตุการณ์ที่รัฐสภา
Proud Boys
Disaccharid
Biose
ไบโอส
ไดแซ็คคาไรด์
ไดแซกคาไรด์
Democratic Action Party
เหตุฆาตกรรมชารีบูกีน อัลตันตูยา
ชารีบูกีน อัลตันตูยา (มองโกเลีย: Шаарийбуугийн Алтантуяа; Shaariibuugiin Altantuyaa หรือ อัลตันตูยา ชารีบู; "Altantuya Shaariibuu", 6 พฤษภาคม 1978 – 18 ตุลาคม 2006) เป็นสตรีชาวมองโกเลียและเหยื่อฆาตกรรมที่เสียชีวิตจากระเบิด PETN กับ RDX หรือไม่ก็จากการฆาตกรรมทางอื่นแล้วอำพรางศพทิ้งด้วยการระเบิด ในวันที่ 18 ตุลาคม 2006 พบศพของเธอมนพื้นที่รกร้างแห่งหนึ่งในเมืองชะฮ์อาลัม ประเทศมาเลเซีย กรณีการเสียชีวิตของเธอมีความสำคัญมากในการเมืองร่วมสมัยของมาเลเซียอันเป็นผลจากข้อกล่าวหาว่าผู้มีส่วนเกี่ยวข้องในการฆาตกรรมนี้เป็นบุคคลใกล้ชิดของอดีตนายกรัฐมนตรีมาเลเซีย นาจิบ ราซัก
ในตอนแรก ศาลสูงชะฮ์อาลัมมีคำตัดสินให้ผู้ต้องหา อับดุล ราซัก บากินดา พ้นโทษ และลดหย่อนโทษประหารชีวิตให้กับผู้ถูกต้องหาอีกสองคน คือหัวหน้าสายตรวจ อาซีละฮ์ ฮาดรี (Chief Inspector Azilah Hadri) และ สิบโท ซีรุล อัซฮาร์ อูมาร์ (Corporal Sirul Azhar Umar) ในวันที่ 9 เมษายน 2009 หลังการตัดสินคดีความยาวนาน 159 วัน ต่อมา ในวันที่ 23 สิงหาคม 2013 ทั้ง ซีรุล และ ฮาซีละฮ์ ถูกตัดสินพ้นโทษโดยศาลอุทธรณ์ นำมาสู่การถกเถียงอย่างหนักไปทั่วมาเลเซีย ในวันที่ 13 มกราคม 2015 ศาลสหพันธรัฐมาเลเซีย ซึ่งเป็นศาลสูงสุดของประเทศ ได้ย้อนคำตัดสินพ้นโทษของทั้งสองบุคคล และตัดสินอีกครั้งว่าทั้งคู่มีผิดฐานฆาตกรรม ต้องโทษประหารชีวิต อย่างไรก็ตาม ซีรุลหลบหนีไปยังประเทศออสเตรเลีย และความพยายามของทางการมาเลเซียในการขอส่งตัวนักโทษข้ามแดนถูกระงับลงตากกฎหมายของออสเตรเลียที่ห้ามการส่งนักโทษข้ามแดนไปยังประเทศที่ยังมีโทษประหารชีวิตอยู่
หลังการเลือกตั้งทั่วไปในมาเลเซีย ปี 2018 ที่ซึ่งอดีตพรรคผู้นำ บารีซันเนซันนัลพ่ายแพ้เป็นครั้งประวัติศาสตร์ ผู้ชนะการเลือกตั้ง นายกรัฐมนตรี มาฮาตีร์ โมฮามัด และคณะ ซึ่งรวมบิดาของอัลคันตูยา มีความหวังว่าจะมีการตรวจสอบกรณีฆาตกรรมของเธอเพิ่มเติมอีกครั้งเพื่อหามูลเหตุจูงใจในการฆาตกรรม และเพื่อทวงคืนความยุติธรรมให้กับเธอ ซีรุลระบุว่าเขาจะยินยอมเปิดเผยว่ามีอะไรเกิดขึ้นจริงบ้างในการฆาตกรรม ก็ต่อเมื่อเขาได้รับการอภัยโทษโดยสมบูรณ์เพื่อให้เขาเดินทางกลับมาเลเซียได้ ในวันที่ 16 ธันวาคม 2019 ฆาตกร อาซีละฮ์ ฮาดรี ขณะถูกคุมขังรอโทษประหารชีวิตในเรือนจำกาจัง กล่าวหาว่าเขาได้รับคำสั่งฆ่าอัลตันตูยามาจากนายกรัฐมนตรีนาจิบ ราซัก และ อับดุล ราซัก บากินดา พรรคพวกของนาจิบ
Murder of Shaariibuugiin Altantuyaa
Altantuya Shaariibuu
โสตศอนาสิกวิทยา
แซกคารีน
มอโนโลโฟซอรัส
มอโนแซ็กคาไรด์
Jiangjunmiaosaurus
โมโนแซกคาไรด์
โมโนแซ็คคาไรด์
ฟุตบอลลีกเฟิสต์ดิวิชัน ฤดูกาล 1991–92
ลีดส์ ยูไนเต็ด คว้าแชมป์ลีกเป็นครั้งสุดท้ายก่อนเกิดพรีเมียร์ลีก เมื่อวันที่ 26 เมษายน ค.ศ. 1992 ลีดส์เอาชนะ เชฟฟีลด์ยูไนเต็ด 3-2 ที่บรามอลล์เลน และด้วยข่าวที่ว่า แมนเชสเตอร์ยูไนเต็ด ผู้ท้าชิงของพวกเขาแพ้ ลิเวอร์พูล 0-2 ที่ แอนฟิลด์ ก็ยืนยันว่าพวกเขาเป็นแชมป์
เวสต์แฮมยูไนเต็ด ที่เพิ่งเลื่อนชั้นขึ้นมาใหม่ ตกชั้นสู่ ดิวิชัน 2 เมื่อวันที่ 25 เมษายน ค.ศ. 1992 การตกชั้นของเวสต์แฮมได้รับการยืนยันเมื่อพวกเขาแพ้ 1-0 ให้กับ คอเวนทรีซิตี ชัยชนะครั้งนี้สำหรับคอเวนทรียังทำให้น็อตต์สเคาน์ตี้ ซึ่งเป็นอีกทีมที่เพิ่งเลื่อนชั้นขึ้นมาใหม่ต้องตกชั้นลงไป ซึ่งก็คือความพ่ายแพ้ต่อ แมนเชสเตอร์ซิตี 2-0 ในวันเดียวกัน และในวันสุดท้ายของฤดูกาล ลูตันทาวน์ ตกชั้นจากลีกสูงสุดหลังจากผ่านไป 10 ฤดูกาลและไม่เคยกลับมาสู่ลีกสูงสุดอีกเลย พวกเขาจำเป็นต้องชนะน็อตต์สเคาน์ตี้และสำหรับโคเวนทรีจะต้องแพ้ต่อแอสตันวิลล่า คอเวนทรีแพ้ 0-2 ที่วิลล่าพาร์ค แต่น่าเสียดายสำหรับลูตันพวกเขาแพ้ 2-1 ซึ่งทำให้คอเวนทรีอยู่รอดในลีกสูงสุดและส่งลูตันลงไปสู่ ดิวิชัน 2 อีก 17 ปีต่อมา เดอะ แฮทเทอร์ ตกลงไปสู่ คอนเฟอเรนซ์ลีก (ลีกระดับที่ 5 ของระบบฟุตบอลอังกฤษ) ในขณะที่น็อตต์สเคาน์ตีตกลงไปในอีก 10 ปีหลังจากพวกเขา
ตลอดฤดูกาลที่ผ่านมา อลัน เชียเรอร์ กองหน้าวัย 21 ปีของ เซาแทมป์ตัน เป็นเป้าหมายของสื่อมากมายเกี่ยวกับการย้ายไปยังสโมสรชั้นนำในดิวิชัน 1 ซึ่งลิเวอร์พูลและแมนเชสเตอร์ยูไนเต็ดตามล่าลายเซ็นของเขาในช่วงฤดูใบไม้ร่วง แต่เชียเรอร์ตัดสินใจที่จะอยู่ต่อที่เซาแทมป์ตันก่อนที่จะตัดสินใจเกี่ยวกับอนาคตของเขาเมื่อจบฤดูกาล เชียเรอร์ลงเล่นให้ทีมชาติอังกฤษชุดใหญ่เป็นครั้งแรกในเดือนกุมภาพันธ์ ค.ศ. 1992 และทำประตูได้ในการประเดิมสนาม กองหน้าชาวอังกฤษอีกคนที่เป็นดาวซัลโวสูงสุดในฤดูกาลนี้คือ เดวิด เฮิร์สต์ กองหน้าเชฟฟีลด์เวนส์เดย์ ซึ่งเคยเล่นในดิวิชัน 1 เมื่อปี ค.ศ. 1986 แต่ตอนนี้ติดทีมชาติอังกฤษหลังจากยิงประตูที่ช่วยให้นกเค้าแมวคว้าแชมป์ ลีกคัพ และหวนคืนสู่ดิวิชัน 1 ในฤดูกาล 1990–91 และจบด้วยดาวซัลโวสูงสุดของดิวิชั่น 1 ในฤดูกาลนี้
ไรอัน กิ๊กส์ ปีกดาวรุ่งของแมนเชสเตอร์ ยูไนเต็ด ที่เคยลงเล่นให้กับทีมชุดใหญ่ในฤดูกาลที่แล้ว 2 นัด ได้รับการยกย่องจากผลงานที่โดดเด่นในฤดูกาลนี้ ทำให้เขาคว้ารางวัล นักฟุตบอลดาวรุ่งแห่งปีของพีเอฟเอ และเหรียญแชมป์ลีกคัพ ทำให้เขาเป็นผู้เล่นตัวหลักของทีมก่อนวันเกิดปีที่ 18 ของเขา ผู้เล่นดาวรุ่งคนอื่นๆ ในฤดูกาลนี้คือ สตีฟ แม็คมานามาน ปีกวัยรุ่นของลิเวอร์พูล และ ร็อบ โจนส์ ที่เซ็นสัญญาเข้ามาใหม่, ดไวท์ ยอร์ค กองหน้าชาวตรินิแดดของ แอสตันวิลลา และ รอย คีน มิดฟิลด์ฮาร์ดแมนของ นอตทิงแฮมฟอเรสต์
เมื่อคลื่นลูกใหม่เริ่มมีมากขึ้นในฟุตบอลอังกฤษ แกรี ลินิเกอร์ กองหน้าดาวยิงสูงสุดของ
ตารางอันดับในลีก.
ฟุตบอลลีกดิวิชัน 1 ฤดูกาล 1991–92
วอลเลย์บอลเอวีซีคัพ
วอลเลย์บอลเอวีซีคัพ  อาจหมายถึง
ซูเปอร์สแมชบราเธอส์ (เกมชุด)
เมกาแมนแอนนิเวอร์ซารีคอลเลกชัน
เมกาแมนแอนนิเวอร์ซารีคอลเลกชัน  เป็นวิดีโอเกมรวมที่พัฒนาโดยบริษัทอะตอมิกแพลเนตและเผยแพร่โดยแคปคอม ซึ่งวางจำหน่ายในอเมริกาเหนือเมื่อวันที่ 23 มิถุนายน ค.ศ. 2004 สำหรับเพลย์สเตชัน 2 และเกมคิวบ์ รวมทั้งในวันที่ 15 มีนาคม ค.ศ. 2005 สำหรับเอกซ์บอกซ์ โดยฉบับ"แอนนิเวอร์ซารีคอลเลกชัน"นี้ประกอบด้วยแปดภาคแรกในซีรีส์"ร็อคแมน"ดั้งเดิม ซึ่งเปิดตัวในระบบแฟมิคอมด้วยเกมหกภาคแรก แล้วย้ายไประบบซูเปอร์แฟมิคอมด้วยภาคเจ็ด ก่อนย้ายไปที่ระบบเพลย์สเตชัน และเซกา แซตเทิร์น ด้วยภาคแปด ซึ่งเนื้อเรื่องเป็นเรื่องราวของหุ่นยนต์ตัวเอกที่ชื่อร็อคแมนในการผจญภัยต่อเนื่องของเขาเพื่อต่อสู้กับ ดร. ไวลี ผู้ชั่วร้าย และกองทัพโรบอตมาสเตอร์ของเขา
แต่ละเกมมีโครงสร้างที่คล้ายคลึงกันซึ่งผู้เล่นจะข้ามผ่านด่านต่าง ๆ ที่มีธีมของตัวเองเพื่อเผชิญหน้ากับหุ่นยนต์บอส, รับอาวุธและความสามารถใหม่ จากนั้นกำจัด ดร. ไวลี ในการเผชิญหน้าครั้งสุดท้าย โดยสำหรับหกภาคแรก มีคุณสมบัติพิเศษหนึ่งคือ "นาวิโหมด" ที่เปิดตัวครั้งแรกในเพลย์สเตชัน (ร็อคแมนคัมพลีตเวิกส์) ซึ่งเป็นการวางจำหน่ายเกม"ร็อคแมน"หกภาคแรกอีกครั้ง โดยโหมดนาวิเพิ่มตัวช่วยที่ให้คำแนะนำเกมหากผู้เล่นต้องการความช่วยเหลือ, แก้ไขรูปลักษณ์ของเกจพลังชีวิตและเกจพลังงานของอาวุธ ตลอดจนแก้ไขหน้าจอย่อยของอาวุธสำหรับสามภาคแรก นอกเหนือจากแปดเกมเหล่านี้แล้ว ฉบับ"แอนนิเวอร์ซารีคอลเลกชัน"ยังมีเกมต่อสู้แบบอาร์เคดที่ปลดล็อกได้สองเกม (ได้แก่"ร็อคแมน เดอะพาวเวอร์แบทเทิล" และ"ร็อคแมน 2 เดอะพาวเวอร์ไฟท์เตอร์") ซึ่งออกวางจำหน่ายนอกประเทศญี่ปุ่นอย่างจำกัด โดยสองภาคนี้มีความคล้ายคลึงกันในรูปแบบการเล่น แต่มีความคล่องตัวมากกว่าเล็กน้อย และการต่อสู้ได้ตัดตรงไปยังบอส ซึ่งยากขึ้นเรื่อย ๆ เมื่อแต่ละตัวถูกกำจัด
ความแตกต่างจากเกมดั้งเดิมมีอยู่ในบางกรณี ซึ่งเกมแฟมิคอมหลายเกมมีการรีมิกซ์เสียง โดยใน"ร็อคแมน 6" ดนตรีที่เรียบเรียงนั้นไม่เหมาะสมและทนทุกข์ทรมานจากจุดการบรรยายที่ยาวนาน ส่วนใน"ร็อคแมน 7" ยกตัวอย่างของคำว่า "แม่งเอ๊ย" ได้ถูกเปลี่ยนเป็น "บ้าเอ๊ย" เพื่อรักษาเรต E นอกจากนี้ กราฟิกของร็อคแมนที่เดินจากประสาทของไวลีก็หายไปจากลำดับเครดิต เนื่องจากผู้พัฒนาไม่สามารถพอร์ตเอฟเฟกต์กราฟิกซูเปอร์แฟมิคอมบางอย่างได้ และ"ร็อคแมน 8" ในภาครวมนั้น คลิปเสียงของโรบอตมาสเตอร์บางตัวเล่นในระดับเสียงที่ไม่ถูกต้อง ทั้งนี้ ได้มีการใช้"ร็อคแมน 8" เวอร์ชันเพลย์สเตชัน ซึ่งต่างจากเวอร์ชันเซกา แซตเทิร์น ที่รวมถึงฟีเจอร์โบนัสและการต่อสู้ของบอสเพิ่มเติม
องค์ประกอบที่ปลดล็อกได้อื่น ๆ ในฉบับ"แอนนิเวอร์ซารีคอลเลกชัน"ประกอบด้วยงานศิลปะต้นฉบับ, ดนตรีรีมิกซ์ และวิดีโอโบนัส โดยเวอร์ชันเพลย์สเตชัน 2 นำเสนอตอนทดลอง"เมกาแมน"ซีรีส์โทรทัศน์ของบริษัทรูบี-สเปียส์ ในขณะที่เวอร์ชันเกมคิวบ์และเอกซ์บอกซ์มีตอน"เมกาแมน"ในซีรีส์"ไอคอนส์"ของช่องจีโฟร์ ส่วนเวอร์ชันเอกซ์บอกซ์ยังมีตอนแรกของ"เมกาแมน เอ็นที วอร์ริเออร์" (อิงจากซีรีส์เกม"ร็อคแมนเอ็กเซ่") และความสามารถในการเปลี่ยนรูปแบบการควบคุม ทั้งนี้ เวอร์ชันเพลย์สเตชัน 2 และเอกซ์บอกซ์ มีดนตรีที่ได้รับการปรับแต่งใหม่สำหรับเกมหกภาคแรก ซึ่งเดิมมีอยู่ในเวอร์ชัน"คัมพลีตเวิกส์"เช่นกัน
"เมกาแมนแอนนิเวอร์ซารีคอลเลกชัน"มีคุณสมบัติเหมือนกับ"ร็อคแมนคัมพลีตเวิกส์" ซึ่งเป็นเกมรีเมกจากหกภาคแรกในซีรีส์"ร็อคแมน"ดั้งเดิม ที่วางจำหน่ายสำหรับระบบเพลย์สเตชันในประเทศญี่ปุ่นเมื่อปลาย ค.ศ. 1999 เกมทั้งหกภาคดังกล่าวออกวางจำหน่ายทีละแผ่น โดยแต่ละแผ่นจะมีพอร์ตเวอร์ชันดั้งเดิมของแฟมิคอมในฐานะ "ออริจินัลโหมด" ของเกม และความพิเศษหลายอย่าง ส่วน "นาวิโหมด" ได้มีการรวมไว้เช่นกัน ซึ่งประกอบด้วยระบบคำใบ้ที่ตัวละครสนับสนุนในแต่ละภาคจะให้คำแนะนำแก่ผู้เล่นผ่านเครื่องมือสื่อสาร รวมทั้งระบบเฮดอัปดิสเพลย์ที่ได้รับการอัปเดต, ซาวด์แทร็กที่ได้รับการปรับแต่งใหม่ และโหมดเกมให้เลือกได้อื่น ๆ
"เมกาแมนแอนนิเวอร์ซารีคอลเลกชัน"เวอร์ชันเกมบอยอัดวานซ์ก็อยู่ในระหว่างการพัฒนาเช่นกัน และเดิมมีกำหนดวางจำหน่ายพร้อมกับการปรากฏอยู่ในเพลย์สเตชัน 2, เกมคิวบ์ และเอกซ์บอกซ์ เกมดังกล่าว ซึ่งเดิมประกาศในชื่อเมกาแมนเมเนีย ที่จะนำเสนอเกม"เมกาแมน"ของเกมบอยดั้งเดิมห้าภาค รวมถึงส่วนประวัติและแกลเลอรีงานศิลปะ เกมเวอร์ชันนี้ถูกเลื่อนวันวางจำหน่ายออกไปหลายครั้ง โดยมีข่าวลือว่าความล่าช้าเกิดจากบริษัทแคปคอมขาดซอร์สโค้ดดั้งเดิมของเกม ซึ่งในเดือนมกราคม ค.ศ. 2006 ผู้เล่นที่ติดต่อกับแคปคอมได้รับแจ้งว่าเกมดังกล่าวถูกคาดคะเนว่า "ระงับไม่มีกำหนด" โดยทางแคปคอมยังเริ่มออกเช็กคืนเงินให้กับผู้ที่สั่งซื้อเกมโดยตรงผ่านร้านค้าออนไลน์ของพวกเขา ในช่วงเวลาเดียวกัน ผู้ค้าปลีกหลายราย เช่น เกมสตอปได้ประกาศว่าเกมเวอร์ชันนี้ "ถูกยกเลิก" และออกเงินคืนหรือรักษาเครดิตร้านค้า
ฉบับคอลเลกชันนี้ได้รับการวิจารณ์ในเชิงบวกเป็นส่วนใหญ่ คอลเล็กชันดังกล่าวถูกติเตียนเล็กน้อยเนื่องจากขาดบางส่วนในภาคพิเศษ และเวอร์ชันเกมคิวบ์ถูกติเตียนมากกว่าเล็กน้อยเนื่องจากไม่รวมเสียงรีมิกซ์สำหรับ"ร็อคแมน 1-6" ความขัดแย้งที่มากกว่าคือการเปลี่ยนแปลงในการควบคุมของเวอร์ชันเกมคิวบ์ซึ่งพบว่าปุ่มยิงและกระโดดของมันกลับด้านจากการกำหนดค่าของเวอร์ชันแฟมิคอมดั้งเดิมโดยไม่มีตัวเลือกในการจัดเรียงกลับ ทำให้การผ่านด่านยากขึ้นมากเป็นผลที่ตามมา ในทางกลับกัน ความพิเศษเฉพาะในเวอร์ชันเพลย์สเตชัน 2 และเกมคิวบ์ต่างก็ได้รับการยกย่อง โดยการสัมภาษณ์เวอร์ชันเกมคิวบ์เป็นที่โปรดปราน ส่วนเวอร์ชันเอกซ์บอกซ์ได้รับการประเมินว่าดีกว่าอีกสองเวอร์ชันเล็กน้อย เนื่องจากมีเนื้อหาพิเศษที่เพิ่มเข้ามา รวมถึงโบนัสพิเศษจากเวอร์ชันเพลย์สเตชัน 2 และเกมคิวบ์ อย่างไรก็ตาม เกมนี้ได้รับคะแนน 8.0 (เทียบกับ 8.5 สำหรับอีกสองเวอร์ชัน) จากเว็บไซต์ไอจีเอ็นเนื่องจากมาช้า นอกเหนือจากข้อบกพร่องด้านกราฟิกเป็นครั้งคราวที่ขึ้นอยู่กับการตั้งค่าหน้าจอ ซึ่งจะชัดเจนยิ่งขึ้นเมื่อเล่นในระบบเอกซ์บอกซ์ 360
ทั้งนี้ "เมกาแมนแอนนิเวอร์ซารีคอลเลกชัน"ประสบความสำเร็จทางการเงิน ซึ่ง"เมกาแมนแอนนิเวอร์ซารีคอลเลกชัน"เวอร์ชันเพลย์สเตชัน 2 และเกมคิวบ์มียอดขายรวมกันกว่า 500,000 ชุดในเวลาไม่ถึงหกเดือน เนื่องจากความนิยมของฉบับ"แอนนิเวอร์ซารีคอลเลกชัน"ในหมู่แฟน ๆ ของซีรีส์นี้ ทางบริษัทแคปคอมจึงตามมาด้วย"เมกาแมน X คอลเลกชัน" โดยเป็นการรวบรวมที่คล้ายกันที่ประกอบด้วยเกมในซีรีส์"ร็อคแมน X" ซึ่งเปิดตัวเฉพาะในอเมริกาเหนือเมื่อวันที่ 10 มกราคม ค.ศ. 2006 อีกครั้งที่แคปคอมตามมาด้วย"เมกาแมนซีโรคอลเลกชัน" ซึ่งเป็นการรวบรวมเกมทั้งหมดจากซีรี่ส์"ร็อคแมนซีโร่"ที่วางจำหน่ายใน ค.ศ. 2010 สำหรับนินเท็นโด ดีเอส กระทั่งใน ค.ศ. 2015 ทางแคปคอมได้เปิดตัว"เมกาแมนเลกาซีคอลเลกชัน" ซึ่งมีเกมดั้งเดิม 6 ภาคในระบบแฟมิคอม พร้อมฟีเจอร์โบนัสและคุณภาพที่ดีขึ้น และใน ค.ศ. 2017 "เมกาแมนเลกาซีคอลเลกชัน 2" ได้รับการเปิดตัว และมีภาค "7" และ "8 " บวกภาค "9" และภาค "10"
"เมกาแมนเลกาซีคอลเลกชัน".
มีคอลเล็กชันที่คล้ายกันซึ่งมีชื่อว่าเมกาแมนเลกาซีคอลเลกชัน ซึ่งวางจำหน่ายสำหรับเพลย์สเตชัน 4, เอกซ์บอกซ์วัน, ไมโครซอฟท์ วินโดวส์ และนินเท็นโด ทรีดีเอส โดยเป็นคอลเลกชันของ"ร็อคแมน"หกภาคแรก ที่พัฒนาโดยบริษัทดิจิทัลอิคลิปส์ และเปิดตัวครั้งแรกผ่านซอฟต์แวร์สตีมในเดือนสิงหาคม ค.ศ. 2015
ตั้งแต่นั้นมา ได้มีการประกาศภาคต่อในชื่อเมกาแมนเลกาซีคอลเลกชัน 2 สำหรับเพลย์สเตชัน 4, เอกซ์บอกซ์วัน และไมโครซอฟท์ วินโดวส์ คอลเลกชันดังกล่าวประกอบด้วย"ร็อคแมน 7–10" ซึ่งได้รับการพัฒนาโดยแคปคอมและวางจำหน่ายเมื่อวันที่ 8 สิงหาคม ค.ศ. 2017 เวอร์ชันนี้มีเนื้อหาที่ดาวน์โหลดได้ดั้งเดิมจาก"ร็อคแมน 9" และ"ร็อคแมน 10" ซึ่งขณะนี้สามารถปลดล็อกเนื้อหาได้ ที่จะสามารถใช้ได้โดยจบเกมตามลำดับในฐานะโบนัสโพสต์เกม หรือป้อนรหัสลับบนหน้าจอไตเติลเกมนั้น ๆ
ทั้งสองฉบับมาพร้อมแกลลอรี, เครื่องเล่นดนตรีสำหรับแทร็กดนตรีทั้งหมดในเกม (แม้ว่าเพลงเปิดอย่าง"อิเล็กทริคอลคอมมูนิเคชัน"จาก"ร็อคแมน 8" เวอร์ชันญี่ปุ่นจะถูกตัดออกจากการวางจำหน่ายในต่างประเทศเนื่องจากลิขสิทธิ์) และความท้าทายตามเวลาเพื่อให้บรรลุเป้าหมายภายในด่านหรือเอาชนะบอสหลายตัว รวมทั้งสำหรับฉบับ"เลกาซีคอลเลกชัน"โดยฐานข้อมูลที่คล้ายคลึงกับฉบับ"คัมพลีตเวิกส์"ที่แสดงรายการโปรไฟล์ตัวละคร และเช่นเดียวกัน ที่ผ่านฐานข้อมูล ("เลกาซีคอลเลกชัน 1") หรือแกลเลอรี ("เลกาซีคอลเลกชัน 2") โดยเน้นเฉพาะโรบอตมาสเตอร์ ผู้เล่นสามารถตัดสินใจท้าทายพวกมันเพื่อฝึกหัด (แม้ว่า"ร็อคแมน 9" และ"ร็อคแมน 10" สามารถทำได้กับเมกาแมนเท่านั้น) ซึ่งผู้เล่นสามารถเลือกระหว่างการเล่นเวอร์ชัน "ร็อคแมน" ของญี่ปุ่นและเวอร์ชัน "เมกาแมน" แบบสากลของแต่ละเกม
นอกจากนี้ ได้มีการเปิดตัวเมกาแมนเลกาซีคอลเลกชัน 1 + 2 อีกครั้งในระบบนินเท็นโด สวิตช์ การเปิดตัวทางวัตถุดังกล่าวมาพร้อมกับการ์ดเกมสำหรับฉบับ"เลกาซีคอลเลกชัน" "เลกาซีคอลเลกชัน 2" และรหัสเนื้อหาที่ดาวน์โหลดได้ฟรีสำหรับการดาวน์โหลด"เลกาซีคอลเลกชัน 2" ซึ่งมีให้ในรูปแบบดิจิทัลเท่านั้น โดยวางจำหน่ายวันที่ 22 พฤษภาคม 2018 ทั้งนี้ "เลกาซีคอลเลกชัน 1" เวอร์ชันนินเท็นโด สวิตช์ ได้รับฟีเจอร์การกรอกลับเพื่อช่วยผู้เล่นมือใหม่ในการป้องกันข้อผิดพลาดของตน ซึ่งต่อมาได้เพิ่มลงในการเผยแพร่ก่อนหน้าบนแพลตฟอร์มอื่น ๆ ในฐานะเนื้อหาที่ดาวน์โหลดได้ฟรี (ยกเว้นเวอร์ชันนินเท็นโด ทรีดีเอส)
ส่วนการเปิดตัวของบริษัทนินเท็นโดยังรวมถึงความท้าทายเพิ่มเติมที่ปลดล็อกด้วยการสนับสนุนอะมีโบ (ผ่านอะมีโบเมกาแมนจาก"ซูเปอร์สแมชบราเธอส์" หรือ"ร็อคแมน 11") และเนื้อหาในแกลเลอรี (ฉบับ"เลกาซีคอลเลกชัน 1" เท่านั้น) ที่ไม่พบในเวอร์ชันอื่น
วัดเชียงแสน (อำเภอสันกำแพง)
วัดเชียงแสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลออนใต้ อำเภอสันกำแพง จังหวัดเชียงใหม่
ในบริเวณใกล้ ๆ โบราณสถานมีเตาเผาเครื่องถ้วยสันกำแพงอยู่ห่างไม่เกิน 200 เมตร กล่าวกันว่าเป็นวัดเก่าแก่ที่สุดในอำเภอสันกำแพง เป็นแหล่งโบราณสถานที่รวมโบราณวัตถุเอาไว้มากมาย มีเจดีย์บรรจุพระบรมสารีริกธาตุ ศิลาจารึก และซากเตาเผาเครื่องถ้วยสันกำแพง รวมทั้ง วังจำป่าเฮี้ยบ่อน้ำศักดิ์สิทธิ์ บ่อน้ำซึ่งมีน้ำแร่ไหลออกมาตามธรรมชาติ ชาวบ้านเชื่อว่าเป็นน้ำศักดิ์สิทธิ์ บรรเทาอาการเจ็บป่วยได้ ตั้งเป็นวัดเมื่อวันที่ 2 พฤษภาคม พ.ศ. 2556
จากประวัติวัดเชียงแสนหรือ วัดสาลกัลญาณมหันตาราม กล่าวว่าหมื่นดาบเรือนเป็นผู้สร้างวัดแห่งนี้ ดังประวัติที่ปรากฏบนจารึกที่มีจากการค้นพบ จารึกเป็นจารึกของอักษรสุโขทัย ระบุว่าเมื่อ " สัมฤทธิศก (เปลิกสัน) จุลศักราช ๘๕๐ เดือน ๗ ขึ้น ๘ ค่ำ วันพุธ หมื่นดาบเรือนได้ชักชวนบรรดาทายกทายิกกาทั้งหลายเป็นต้นว่า ชาวพูเลาเป็นต้น มาประชุม เพื่อสร้างพระวิหาร พระเจดีย์ และหอพระไตรปิฎก เมื่อเสร็จแล้วขนานนามว่า สาลกัลญาณมหันตาราม"
สิ่งก่อสร้างในวัดได้แก่ เจดีย์ศิลปะล้านนาได้รับการบูรณะโดยช่างฝีมือแบบพม่า เป็นเจดีย์ย่อเก็จ 28 ฐานล่างเป็นสี่เหลี่ยมส่วนยอดกลม อุโบสถพื้นเมืองมีใบเสมาหินแปดเหลี่ยมฝังลึกแปดทิศ วิหารพื้นเมืองกำลังก่อสร้างยังไม่แล้วเสร็จ อาคารอื่น ๆ เป็นศาลาไม้แบบชั่วคราวมีแนวกำแพงเก่าก่อด้วยอิฐสองด้าน คือ ทิศตะวันตกของเจดีย์และทิศเหนือสภาพชำรุดสูงจากพื้นดินประมาณ 50 เซนติเมตร
โอลดัมแอทเลติก
Cardiac action potential
Cardiac Action Potential
Action Potential
ศักย์ทำงาน
เพลงรักมนุษย์ค้างคาว
เพลงรักมนุษย์ค้างคาว  เป็นซีรีส์มังงะญี่ปุ่น เขียนเรื่องและวาดภาพโดยโคโตยามะ ตีพิมพ์ในนิตยสาร"โชเน็งซันเดย์รายสัปดาห์"ของสำนักพิมพ์โชกากูกังตั้งแต่เดือนสิงหาคม พ.ศ. 2562 มีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอไลเดนฟิมส์ เริ่มออกอากาศในเดือนกรกฎาคม พ.ศ. 2565 ทางผังรายการโนอิตามินะของช่องฟูจิทีวี
ไลโคริสรีคอยล์
เรือประจัญบานชั้นไอโอวา
เรือประจัญบานชั้นไอโอวา  แห่งกองทัพเรือสหรัฐเป็นชั้นเรือประจัญบาน จำวนว 6 ลำ
สหรัฐอเมริกาได้สร้างเรือชั้นไอโอวาได้ 4 ลำด้วยกันคือ ไอโอวา, นิวเจอร์ซีย์, มิสซูรี และวิสคอนซิน จนแล้วเสร็จ ส่วนอีก 2 ลำคือ อิลลินอยส์ และเคนทักกี ได้ถูกยกเลิกก่อสร้าง
นอตส์เคาน์ตี
ลูตันทาวน์
กลุ่มโจรสลัดบากี้
คิวแอนอน
คิวเอนอน
เจ้าแม่จูแซเนี้ย
เจ้าแม่จู๊แซเนี้ย
เจ้าแม่จูแซเนี้ย  หรือ เจ้าแม่ประทานบุตร เป็นเทพธิดาในศาสนาชาวบ้านจีนและลัทธิเต๋า โดยพระนางคือเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชามากที่สุดในฮกเกี้ยนภาคใต้ ไต้หวัน และเขตเฉาซาน (潮汕) ประติมานวิทยาของเทวรูปส่วนมากตามประเพณีนิยมให้ทรงสมุดและปากกาอันหมายถึงทรงเป็นผู้คุ้มครองชะตาของทารกและเด็กทั้งหลาย โดยทั่วไปคนฮกเกี้ยนนิยมขนานนามท่านแบบลำลองว่า จูแซม่า  และพระนางได้รับการยกย่องบูชาในการที่ดูแลเรื่องการกำเนิดบุตรของชาวฮกเกี้ยน ไต้หวัน และ แต้จิ๋วเป็นอย่างมาก
จากบันทึกเจี้ยน หนิงฝู่ ซึ่งได้รับความนิยมอย่างแพร่หลาย สมัยราชวงศ์ซ่ง สะใภ้ของสวีชิงซาว ตั้งครรภ์สิบเจ็ดเดือน แล้วก็ยังไม่คลอดในขณะที่สมาชิกในบ้านไม่สบายใจอย่างยิ่ง ก็มีสตรีผู้หนึ่งปรากฏตัวเดินเข้ามาโดยขนานนามตนเองว่า "เฉิน" เล่าว่านางนั้นมาจากอำเภอกู่เถียน มณฑลฮกเกี้ยน อาสามารับทำคลอดให้โดยเฉพาะ นางจึงให้สวีชิงซาวจัดห้องเฉพาะไว้ห้องหนึ่ง จากนั้นก็ให้ขุดรูตรงกลางห้องไว้รูหนึ่ง แล้วให้นำหญิงมีครรภ์วางไว้ข้างบน พร้อมทั้งสั่งให้คนใช้ให้ถือไม้คอยระวังป้องกัน ไม่นานหญิงผู้นั้นก็ได้คลอดงูขาวออกมาตัวหนึ่ง เมื่องูได้เลื้อยลงไปชั้นล่างก็ถูกคนใช้ตีตาย ส่วนหญิงครรภ์ผู้นั้นก็ปลอดภัย สวีชิงซาวได้ให้ของขวัญมากมายแก่หญิงผู้นั้นเป็นการ ตอบแทนคุณ หญิงผู้นั้นปฏิเสธแข็งขัน โดยไม่รับของใด ๆ ทั้งสิ้น แต่นางก็ขอผ้าเช็ดหน้าเพียงผืนเดียว และขอให้สวีชิงซาวเขียนอักษรจีนให้ว่า "สวีชิงซาวได้มอบให้แก่หญิงตระกูลเฉิน"
หลังจากนั้นนางก็จากไป ไม่นาน สวีชิงซาวย้ายตำแหน่งไปที่เมืองฝูโจว จึงหาคนไปสืบเสาะหาหญิงแซ่เฉินผู้นั้น แต่หาทั่วเมืองแล้วก็ไม่พบ ต่อมาได้ยินว่าที่นี่มีศาลเจ้าแม่เฉิน หญิงชาวบ้านเมื่อคลอดยาก เจ้าแม่ ก็มักจะแปลงร่างมาช่วยหญิงมีครรภ์บ่อย ๆ เมื่อสวีชิงซาวเดินเข้าไปในศาลเจ้าดู เห็นผ้าเช็ดหน้า ผืนหนึ่งอยู่บนเทวรูปของเจ้าแม่และเป็นผืนที่ตนให้ เมื่อมองไปด้านบนของเทวรูปก็มีคำที่ตนเขียนไว้ให้ แก่หญิงแซ่เฉินผู้นั้น ครั้นแล้วเพิ่งรู้ว่า หญิงแซ่เฉินผู้นั้นที่แท้ก็คือ เทพที่ทำหน้าที่ดูแลช่วยเหลือ ในการคลอด ซึ่งชาวบ้านเรียกกันว่า "เจ้าแม่กำเนิด" หรือเทพเจ้าประทานบุตร นั่นเอง
โอตานิ โยชิตสึงุ
โอตานิ โยชิตสึงุ (大谷 吉継, 1558 – 21 ตุลาคม 1600) เป็นซามูไร ในยุคเซ็งโงกุ จนถึงยุคอาซูจิ–โมโมยามะ เป็นหนึ่งในผู้ติดตามของโทโยโตมิ ฮิเดโยชิ เสียชีวิตในยุทธการที่เซกิงาฮาระ
องค์การบริหารส่วนตำบลยางน้ำกลัดใต้
องค์การบริหารส่วนตำบลยางน้ำกลัดใต้ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลยางน้ำกลัดเหนือและตำบลยางน้ำกลัดใต้ ในอำเภอหนองหญ้าปล้อง จังหวัดเพชรบุรี เดิมได้รับการจัดตั้งเป็นสภาตำบลยางน้ำกลัดใต้ใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลยางน้ำกลัดใต้เมื่อ พ.ศ. 2540 ในปี พ.ศ. 2564 เขตองค์การบริหารส่วนตำบลมีประชากรทั้งหมด 5,162 คน โดยเป็นประชากรในสองส่วนตำบล คือ เขตตำบลยางน้ำกลัดเหนือ 2,226 คน และเขตตำบลยางน้ำกลัดใต้ 2,936 คน
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบสภาตำบลยางน้ำกลัดเหนือ รวมเข้ากับพื้นที่องค์การบริหารส่วนตำบลยางน้ำกลัดใต้ ทำให้เขตองค์การบริหารส่วนตำบลยางน้ำกลัดใต้ครอบคลุมพื้นที่ตำบลยางน้ำกลัดเหนือและตำบลยางน้ำกลัดใต้ทั้งหมด
เขตองค์การบริหารส่วนตำบลเกือบทั้งหมดอยู่ในพื้นที่ของป่าสงวนแห่งชาติป่ายางน้ำกลัดเหนือ–ป่ายางน้ำกลัดใต้ และป่ายางหัก ของอุทยานแห่งชาติแก่งกระจาน ซึ่งเป็นพื้นที่ป่าต้นน้ำลำธารของแม่น้ำเพชรบุรี เมื่อวันที่ 8 สิงหาคม 2523 เห็นสมควรให้ออกพระราชกฤษฎีกากำหนดที่ดินบริเวณพื้นที่ป่ายางน้ำกลัดเหนือ และป่ายางน้ำกลัดใต้ให้เป็นอุทยานแห่งชาติ นับเป็นอุทยานแห่งชาติลำดับที่ 28 ของประเทศ เป็นการรักษาสภาพป่าให้คงอยู่เป็นสมบัติของชาติถาวรสืบไปดังพระราชประสงค์ของพระบาทสมเด็จพระเจ้าอยู่หัว องค์การบริหารส่วนตำบลมีพื้นที่รับผิดชอบทั้งหมด 1,086.0 ตารางกิโลเมตร โดยเป็นพื้นที่ในสองส่วนตำบล คือ เขตตำบลยางน้ำกลัดเหนือ 667.0 ตารางกิโลเมตร และเขตตำบลยางน้ำกลัดใต้ 419.0 ตารางกิโลเมตร
วันโยคะสากล
วันโยคะสากล  เป็นวันเฉลิมฉอลงโยคะสากลประจำปีที่มีขึ้นในทุกวันที่ 21 มิถุนายน นับตั้งแต่ปี 2015 เป็นต้นมา โดยประกาศของที่ประชุมใหญ่สหประชาชาติในปี 2014 โยคะ เป็นการปฏิบัติเพื่อออกกำลังะกาย, ฝึกจิตใจ และ กิจกรรมทางจิตวิญญาณที่มีที่มาจากประเทศอินเดีย นายกรัฐมนตรีอินเดีย นเรนทระ โมที กล่าวต่อที่ประชุมสหประชาชาติในปี 2014 เสนอให้วันที่ 21 มิถุนายน ซึ่งเป็นวันที่กลางวันยาวนานที่สุดของปีในซีกโลกเหนือฉลองเป็นวันโยคะสากล
เกาะแม่เกาะ
เกาะแม่เกาะ เป็นเกาะในอุทยานแห่งชาติหมู่เกาะอ่างทอง ในตำบลอ่างทอง อำเภอเกาะสมุย จังหวัดสุราษฎร์ธานี
จุดเด่นของเกาะแม่เกาะคือ "ทะเลใน" หรือ "ทะเลสาบกลางภูเขา" เป็นแอ่งน้ำธรรมชาติขนาดใหญ่ที่ถูกโอบล้อมไปด้วยเทือกเขาหินปูนที่สูงสลับซับซ้อน มีอุโมงค์ใต้น้ำที่เชื่อมต่อกับทะเล ด้วยเหตุนี้จึงชื่อว่า "ทะเลใน"
ทะเลในเกิดจากแอ่งหินปูนยุบตัวลงในทะเล เป็นวงรี ลักษณะการเกิดของทะเลในมีกำเนิดมาจากเขาหินปูนซึ่งสะสมตัวจากการตกตะกอนของสารละลายหินปูนหรือแคลเซียมคาร์บอเนต (CaCO3) ร่วมกับการทับถมของซากสัตว์ หลังจากที่หินปูนทับถมจนกลายเป็นหินแข็งแล้ว เกิดการเปลี่ยนแปลงของเปลือกโลก หินปูนยกตัวจนกลายเป็นเขาสูง จนเมื่อหินปูนถูกน้ำเซาะไปเรื่อย ๆ ทำให้เกิดลักษณะธรณีสัณฐานแบบคาสต์ซึ่งเต็มไปด้วยหลุมบ่อ ถ้ำ และทางน้ำใต้ดิน จนเมื่อน้ำละลายเอาหินปูนที่อยู่ข้างใต้หลุมบ่อหรือถ้ำ จนเป็นหลุมหรือถ้ำมีขนาดใหญ่และผนังถ้ำบางลง ผนังถ้ำส่วนบนจึงได้พังทะลายลง ทำให้พื้นดินตอนบนยุบลงกลายเป็นหลุมใหญ่ มีสภาพเป็นหลุมยุบที่ปากหลุมมีลักษณะค่อนข้างกลม หลุมยุบนี้จึงค่อย ๆ ลึกลงเรื่อยมา จนทะลุติดต่อถึงทางน้ำด้านล่าง เมื่อเปลือกโลกเปลี่ยนแปลงอีกครั้ง ทำให้เขาหินปูนเหล่านี้จมลงใต้ทะเล เกิดเป็นหมู่เกาะที่น้ำทะเลไหลทะลักเข้าไปภายในโดยช่องทางน้ำใต้ดินมาสะสมขังตัวอยู่ในหลุมยุบ ทำให้เกิดเป็นทะเลใน
ทะเลในกว้างกว่า 250 เมตร ยาว 350 เมตร ลึก 7 เมตร มีเนื้อที่ประมาณ 30 ไร่ สีของน้ำเป็นสีเขียวมรกต มีโขดเขา และต้นไม้รอบ ๆ
บนเกาะยังมีถ้ำบัวโบก ภายในมีหินงอกหินย้อยคล้ายดอกบัวบาน ถัดไปมีทางเดินขึ้นไปยังจุดชมวิวบนยอดเขา ซึ่งมองเห็นทิวทัศน์โดยรวมของหมู่เกาะอ่างทอง
แรงน้ำขึ้นน้ำลง
ฮอมังคิวลัส
คลองทับนาง
คลองทับนาง เป็นคลองที่ไหลแยกจากคลองสำโรง เป็นเส้นแบ่งเขตการปกครองบางส่วนระหว่างอำเภอเมืองสมุทรปราการและอำเภอบางพลี จังหวัดสมุทรปราการ สภาพในปัจจุบันไม่ได้เป็นคลองยาวต่อเนื่อง บางส่วนตื้นเขิน ถูกบ่อขยะทับถม ช่วงท้ายคลองเป็นเพียงท้องร่องเล็ก ๆ ไหลลงสู่คลองชลประทานเลียบถนนสุขุมวิท ไม่ได้ต่อถึงคลองปากน้ำไหลลงอ่าวไทยเช่นในอดีต คลองทับนางจึงกลายสภาพมาเป็นเพียงคลองทดน้ำสู่ไร่นาเท่านั้น จากข้อมูลขององค์การบริหารส่วนตำบลบางพลีใหญ่ ระบุว่าคลองทับนาง มีความกว้าง 10 เมตร ยาว 5,100 เมตร
คลองทับนางเป็นคลองโบราณ ราว พ.ศ. 2041 สมเด็จพระรามาธิบดีที่ 2 โปรดให้ขุดลอกชำระคลองสำโรงกับคลองทับนางให้กว้างขึ้น ในพงศาวดารกรุงศรีอยุธยาระบุว่า "ในศักราช 860 (พ.ศ. 2041) ปีมะเมียสัมฤทธิศก สมเด็จพระรามาธิปดีที่ 2 มีรับสั่งให้ขุดซ่อมคลองสำโรงและคลองทับนางเพื่อให้เรือใหญ่ไปมาได้ ทั้งนี้ เพราะเดิมคลองสำโรงซึ่งอยู่ตำบลศรีษะจระเข้กับคลองทับนางตื้นเขินจะต้องชำระใหม่"
บริเวณทางแยกระหว่างสองคลองมีการค้นพบเทวรูปสัมฤทธิ์ 2 องค์ เรียกภายหลังว่า "พระยาแสนตา" องค์หนึ่ง กับ "บาทสังขกร" อีกองค์หนึ่ง
ในพงศาวดารยังกล่าวว่ามีการขุดลอกคลองทับนางต่อไปทางใต้จนถึงคลองปากน้ำ (สมัยที่ยังไม่ได้สร้างเมืองสมุทรปราการ)
สุนทรภู่ได้แต่ง "นิราศเมืองแกลง" ระหว่างการเดินทางไปเมืองแกลงเมื่อ พ.ศ. 2350 กล่าวถึงคลองทับนางว่า
อิเกดะ เทรูมาซะ
อิเกดะ เทรูมาซะ (池田 輝政, 31 มกราคม 1565 – 16 มีนาคม 1613) เป็นไดเมียวชาวญี่ปุ่นในช่วงต้นยุคเอโดะ หรือรู้จักในอีกนามว่า "โชกุนแห่งญี่ปุ่นตะวันตก" (saigoku no shōgun) เขาผ่านศึกมามากมายในยุคอาซูจิ–โมโมยามะ ตลอดจนการเข้าร่วมยุทธการที่เซกิงาฮาระ จนได้รับแต่งตั้งเป็นไดเมียวแห่งฮิเมจิ เป็นบุตรของอิเกดะ สึเนโอกิ
ราชิสม์
ราชิสม์ (, คือการรวมคำระหว่าง "รัสเซีย" และ "ฟาสซิสม์"; ) คือคำเรียกใช้กับอุดมการณ์ทางการเมือง และการปฏิบัติทางสังคมของรัสเซีย ในช่วงสมัยต้นศตรวรรษที่ 21 โดยมีการพูดถึงเกี่ยวกับอุดมการณ์ชาตินิยมและการทหารของรัสเซีย โดยตั้งให้คำเรียกดังกล่าวสามารถขยายถึงระบอบการปกคองแบบลัทธิอำนาจนิยมสุดโต่งได้
คำนี้มีการใช้อย่างกว้างขวางในยูเครนทั้งสื่อและองค์กรภาครัฐ เพื่อไว้ใช้เรียกกลุ่มกองกำลังจากกองทัพรัสเซีย และผู้ที่สนับสนุนการทหารของรัสเซีย และเป็นที่รู้จักแพร่หลายทั่วโลก หลังจากเกิดเหตุการณ์สงครามรัสเซีย-ยูเครน
คำว่า "" (รัสซิสม์/ราซีสม์) เริ่มแพร่หลายมากขึ้นในแวดวงที่ไม่เป็นทางการในปี 2008 ระหว่าง สงครามรัสเซีย-จอร์เจีย ความนิยมในสื่อมวลชนของยูเครนเพิ่มขึ้นหลังจากการ ผนวกคาบสมุทรไครเมียยูเครนโดยสหพันธรัฐรัสเซีย การตกของ โบอิ้ง 777 ใกล้เมือง โดเนตสค์ เมื่อวันที่ 17 กรกฎาคม 2014 และการเริ่มต้น สงครามรัสเซีย-ยูเครน ในปี 2014
นอกจากนี้ ราชิสม์ยังสามารถใช้ได้อย่างแพร่หลาย ทั้งการทหาร และการเคลื่อนไหวทางการเมือง ทั้งจากรัฐบาลและประชาชน รวมทั้งการแสดงความภาคภูมิใจในชาติมาตุภูมิของตนเอง
สัญลักษณ์ที่พบบ่อยนั้น มักจะเป็นริบบิ้นนักบุญจอร์จ ทำเป็นตัวอักษร Z (โดย Z สามารถแบ่งความหมายได้สองแบบ คือ Za pobedu หรือ เพื่อชัยชนะ หรือ Zapad ที่แปลว่าตะวันตกในภาษารัสเซีย)โดยปรากฎแพร่หลายทั่วทั้งประเทศรัสเซีย และพื้นที่ที่รัสเซียเข้ายึดครองในยูเครน ทั้งสื่อสิ่งพิมพ์ ใบปลิว จนถึงสื่อสังคมออนไลน์
สถานีรถโดยสารประจำทางลวิว